CELEX: 32008D0167
Language: et
Date: 2008-02-18 00:00:00
Title: 2008/167/EÜ: Komisjoni otsus, 18. veebruar 2008 , millega muudetakse otsust 2005/879/EÜ, millega kinnitatakse Sloveenias kasutatavad searümpade liigitusmeetodid (teatavaks tehtud numbri K(2008) 554 all)

29.2.2008   
            
            
               ET
            
            
               Euroopa Liidu Teataja
            
            
               L 56/28
            
         
      KOMISJONI OTSUS,
   18. veebruar 2008,
   millega muudetakse otsust 2005/879/EÜ, millega kinnitatakse Sloveenias kasutatavad searümpade liigitusmeetodid
   (teatavaks tehtud numbri K(2008) 554 all)
   (Ainult sloveenikeelne tekst on autentne)
   (2008/167/EÜ)
   EUROOPA ÜHENDUSTE KOMISJON,
   võttes arvesse Euroopa Ühenduse asutamislepingut,
   võttes arvesse nõukogu 13. novembri 1984. aasta määrust (EMÜ) nr 3220/84, millega määratakse kindlaks ühenduse searümpade liigitusskaala, (1) eriti selle artikli 5 lõiget 2,
   ning arvestades järgmist:
   
               (1)
            
            
               Komisjoni otsusega 2005/879/EÜ (2) kinnitati Sloveenias kasutamiseks kaks searümpade liigitusmeetodit (Zwei-Punkt – DM5 ja Hennessy Grading Probe).
            
         
               (2)
            
            
               Tehnika arengu tõttu on Sloveenia taotlenud komisjonilt luba valemit ajakohastada ning on esitanud proovidissekteerimiste tulemused komisjoni 24. oktoobri 1985. aasta määruse (EMÜ) nr 2967/85 (millega kehtestatakse ühenduse searümpade liigitusskaala üksikasjalikud rakenduseeskirjad) (3) artikli 3 lõikega 3 ettenähtud protokolli teises osas.
            
         
               (3)
            
            
               Kõnealuse taotluse läbivaatamisel on selgunud, et asjaomaste liigitusmeetodite tingimused on täidetud.
            
         
               (4)
            
            
               Liigitusmeetodi ZP-DM5 kasutamine on otsusega 2005/879/EÜ lubatud kuni 31. detsembrini 2007. Viivituse tõttu taotletud ajakohastatud meetodite läbivaatamisel tuleks kõnealust luba pikendada kuni käesoleva otsuse kohaldamiseni.
            
         
               (5)
            
            
               Seetõttu tuleks otsust 2005/879/EÜ vastavalt muuta.
            
         
               (6)
            
            
               Käesoleva otsusega ettenähtud meetmed on kooskõlas sealihaturu korralduskomitee arvamusega,
            
         ON VASTU VÕTNUD KÄEOLEVA OTSUSE:
   Artikkel 1
   Otsuse 2005/879/EÜ lisa asendatakse käesoleva otsuse lisaga.
   Artikkel 2
   Erandina otsuse 2005/879/EÜ artikli 1 teisest lõigust jätkatakse kõnealuse otsuse lisas sätestatud liigitusmeetodi ZP-DM5 kohaldamist kuni käesolev otsus on teatavaks tehtud.
   Artikkel 3
   Käesolev otsus on adresseeritud Sloveenia Vabariigile.
   
      Brüssel, 18. veebruar 2008
      
         
            Komisjoni nimel
         
         
            komisjoni liige
         
         Mariann FISCHER BOEL
         
      
   
   
      (1)  EÜT L 301, 20.11.1984, lk 1. Määrust on viimati muudetud määrusega (EÜ) nr 3513/93 (EÜT L 320, 22.12.1993, lk 5).
   
      (2)  ELT L 324, 10.12.2005, lk 87.
   
      (3)  EÜT L 285, 25.10.1985, lk 39. Määrust on viimati muudetud määrusega (EÜ) nr 1197/2006 (ELT L 217, 8.8.2006, lk 6).
   
      LISA
      
         
            „LISA
            SEARÜMPADE LIIGITUSMEETODID SLOVEENIAS
            1.   osa
            ZWEI-PUNKT — DM5 (ZP)
            
                        1.
                     
                     
                        Searümpade liigitamiseks kasutatakse meetodit nimetusega „Zwei-Punkt – DM5 (ZP)”.
                     
                  
                        2.
                     
                     
                        Rümba tailihasisaldus arvutatakse järgmise valemiga:
                        Ŷ = 60,81879 – 0,72992 × FDM + 0,12157 × MDM
                        
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides
                                 
                              
                                    FDM
                                    
                                 
                                 
                                    =
                                 
                                 
                                    nimmelihast (Musculus glutaeus medius) katva nähtava (selja)peki vähim paksus (sh kamar) millimeetrites, mõõdetuna poolitatud rümba keskjoonel
                                 
                              
                                    MDM
                                    
                                 
                                 
                                    =
                                 
                                 
                                    nimmelihase nähtav paksus poolitatud rümba keskjoonel millimeetrites, mõõdetuna lühimat ühendusjoont pidi nimmelihase eesmise (koljupoolse) otsa ja selgrookanali ülemise (selgmise) seina vahel
                                 
                              Käesolev valem kehtib 50–120 kg kaaluvate rümpade puhul.
                     
                  2.   osa
            HENNESSY GRADING PROBE (HGP 4)
            
                        1.
                     
                     
                        Searümpade liigitamiseks kasutatakse seadet nimetusega „Hennessy Grading Probe (HGP 4)”.
                     
                  
                        2.
                     
                     
                        Seade on varustatud sondiga, mille diameeter on 5,95 millimeetrit (sondi tipus asuva tera juures 6,3 mm), milles on fotodiood (Siemens LED, tüüp LYU 260-EO) ja fotodetektor (tüüp 58 MR), ning mille mõõteulatus on 0–120 millimeetrit. Mõõtmistulemused teisendatakse hinnanguliseks tailihasisalduseks HGP 4 seadme või sellega ühendatud arvuti abil.
                     
                  
                        3.
                     
                     
                        Rümba tailihasisaldus arvutatakse järgmise valemiga:
                        Ŷ = 68,52500 – 0,91029 × FHGP4 + 0,08512 × MHGP4
                        
                        kus:
                        
                                    Ŷ
                                 
                                 
                                    =
                                 
                                 
                                    rümba hinnanguline tailihasisaldus protsentides
                                 
                              
                                    FHGP4
                                    
                                 
                                 
                                    =
                                 
                                 
                                    seljapeki paksus (sh kamar) millimeetrites, mõõdetuna 7 cm kaugusel rümba keskjoonest kolmanda ja neljanda viimase roide vahel
                                 
                              
                                    MHGP4
                                    
                                 
                                 
                                    =
                                 
                                 
                                    lihase paksus millimeetrites, mõõdetuna samal ajal ja samas kohas kui FHGP4
                                    
                                 
                              Käesolev valem kehtib 50–120 kg kaaluvate rümpade puhul.”